59 
17de April befalede Kejserinden, at Berings Forslag skulde 
fremmes, og hun paalagde Senatet at foretage de fornødne 
Skridt i denne Retning. Senatet, der beherskedes af /van 
Korilovitsch Kwrilof, en lidenskabelig Beundrer af Peter, 
handlede hurtigt. Den 2den Maj udstedte det to Ukaser, 
hvori det fastsatte Expeditionens Formaal og søgte at anvise 
de nødvendige Midler, men, om det end herved hovedsagelig 
fulgte Berings eget Forslag og tredelte Expeditionen (i en 
amerikansk, en japansk og en arktisk), viste det dog allerede 
en fantastisk Tilbøjelighed til at overlæsse Lederen med 
uvedkommende Arbejder; thi ikke alene paalagde det ham 
at undersøge de shantariske Øer og at naa frem til de spanske 
Besiddelser i Amerika, hvorpaa han ingensinde havde tænkt, 
men det optog endogsaa en hel Række af hans administra- 
tive Forslag til Sibiriens Ophjælpning. Disse Forslag af 
Bering havde allerede i Forvején fremkaldt nogen Virk- 
somhed, og den forviste Overprokurør ved Senatet, Skorn- 
Jakof-Pissarjef, var bleven forsat til Okotsk for at ophjælpe 
Landet og udbedre de maritime Forhold ved det stille Havs 
Kyst. 
Desværre synes han ikke at have udrettet noget, og 
Senatet mente derfor delvis at kunne bebyrde Bering med 
hans Hverv. Det blev ham paalagt at forsyne Okotsk med 
flere Mennesker, at indføre Kvægavl ved Stillehavskysten, at 
oprette Elementær- og Navigationsskoler i Okotsk, at anlægge 
et Værft i denne Ravnekrog, at føre Mennesker og Heste til 
Judomskoje Krest, at anlægge Jærnværker ved Jakutsk og 
